गेहूं की फसल में पीला रतुआ रोग का प्रकोप
श्रीगंगानगर|गेहूं कीखड़ी फसल में पीला रतुआ रोग का प्रकोप पाया गया है। यह रोग हवा के माध्यम से तेजी से फैल रहा है। केंद्रीय एकीकृत नाशीजीव प्रबंधन केंद्र के सहायक निदेशक ओमप्रकाश, सहायक वनस्पति संरक्षक अधिकारी रोमन लेपचा तकनीकी सहायक शमशेरसिंह ने शुक्रवार को फतूही, हिंदुमलकोट, कोठा, मदेरां मोहनपुरा आदि गांवों के खेतों में खड़ी गेहूं फसल का निरीक्षण किया। केंद्र के सहायक निदेशक ने बताया कि गेहूं की फसल पर पीला रतुआ रोग का प्रकोप पाया गया है। समय रहते किसानों ने इसकी रोकथाम नहीं की तो उत्पादन पर असर पड़ेगा। उन्होंने बताया कि इस रोग के प्रकोप से पौधे के पत्तों पर पीला पदार्थ जमा दिखाई देना शुरू हो जाता है। हाथ लगाने पर हाथ पर भी पीला पदार्थ लग जाता है। इससे पौधा कमजोर हो जाता है। उन्होंने किसानों को इस रोग की रोकथाम के लिए प्रोपीकोनेजोल 25 ईसी की एक मिली मात्रा प्रति लीटर पानी में मिलाकर छिड़काव करने की सलाह दी है।
श्रीगंगानगर. गेहूं की फसल में लगी बीमारी कीजांच करते कृषि अधिकारी।
hin_Deva hin_Deva hin_Deva